CELEX: 62021TN0714
Language: lt
Date: 2021-11-04 00:00:00
Title: Byla T-714/21: 2021 m. lapkričio 4 d. pareikštas ieškinys byloje AL / Komisija

2022 1 31   
            
            
               LT
            
            
               Europos Sąjungos oficialusis leidinys
            
            
               C 51/33
            
         
      2021 m. lapkričio 4 d. pareikštas ieškinys byloje AL / Komisija
      
      (Byla T-714/21)
      (2022/C 51/46)
      Proceso kalba: anglų
      
         Šalys
      
      
         Ieškovas: AL, atstovaujamas advokatės R. Rata
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2021 m. rugpjūčio 4 d. atsakovės sprendimą (Ares (2021) 4962656), priimtą reaguojant į skundą, kaip jis suprantamas pagal 90 straipsnio 2 dalį, ieškovo pateiktą 2021 m. balandžio 9 d. dėl 2021 m. sausio 11 d. PMO sprendimo (1),
               
            
                  —
               
               
                  nurodyti atsakovei atskleisti ir pateikti (i) dokumentinius įrodymus, susijusius su skaičiavimais, kurie buvo 2019 m. lapkričio 21 d. PMO sprendimo pagrindas, (ii) visą „DG HR atsakymo į kitą skundą“, kurio dalį PMO citavo 2020 m. spalio 8 d. elektroniniame laiške,
               
            
                  —
               
               
                  nurodyti atsakovei nustatyti prognozuojamas išlaikymo išlaidas laikotarpiu nuo 2020 m. lapkričio 1 d. iki 2021 m. rugsėjo 30 d., remiantis ieškovo motinos nuolatine gyvenamąja vieta Belgijoje, ir
               
            
                  —
               
               
                  nurodyti atsakovei sumokėti jo motinai išmoką, prilyginamą vaiko išmokai, už laikotarpį nuo 2020 m. lapkričio 1 d. iki 2021 m. rugsėjo 30 d.,
               
            
                  —
               
               
                  nurodyti atsakovei padengti savo ir ieškovo patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė pažeidė Pareigūnų tarnybos nuostatų VII priedo 2 straipsnio 4 dalį ir 2014 m. balandžio 15 d Komisijos sprendimą dėl bendrųjų įgyvendinimo nuostatų, susijusių su asmenimis, laikomais išlaikomais vaikais, kiek apskaičiuodama ieškovo motinos išlaikymui reikalingą sumą klaidingai teigė, kd ieškovo motinos nuolatinė gyvenamoji vieta yra Rumunijoje, o ne Belgijoje. Be to, Komisija klaidingai nustatė, kad ieškovo motinos išlaikymo išlaidos sudaro 50 % AST 1 lygio pirmos pakopos pareigūno bazinio darbo užmokesčio, perskaičiuoto pritaikius Rumunijai nustatytą korekcinį koeficientą, nes ieškovo motina nuolat gyvena kartu su juo tame pačiame namų ūkyje, taigi turėjo būti konstatuota 40 % šio bazinio darbo užmokesčio (netaikant korekcinio koeficiento) dydžio suma.
               
            
                  2.
               
               
                  Antrasis ieškinio pagrindas grindžiamas Pareigūnų tarnybos nuostatų 85 straipsnio pažeidimu, nes ieškovas nežinojo, kad nėra teisinio pagrindo gauti išlaikomam vaikui prilyginamo asmens išmoką už laikotarpį nuo 2019 m. lapkričio 1 d. iki 2020 m. spalio 31 d., ir permokėjimo faktas nebuvo tiek akivaizdus, kad jis negalėjo apie tai nežinoti.
               
            
         (1)  Rengėjų pastaba: ginčijamas sprendimas susijęs su šeimos išmokų mokėjimu pagal Europos Sąjungos pareigūnų tarnybos nuostatų VII priedo 2 straipsnio 4 dalį.